el el el el el el el el el el el el el el el el el el el el el fr el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Το Πανεπιστήμιο Πειραιώς (ΠΑ.ΠΕΙ.) είναι Ανώτατο Εκπαιδευτικό Ιδρυμα που εδρεύει στον Πειραιά στη διασταύρωση των οδών Καραολή & Δημητρίου και Δεληγιώργη.
Αφετηρία του ιδρύματος αποτελεί η σύσταση της Σχολής Βιομηχανικών Σπουδών, το 1938, έπειτα από πρωτοβουλία του Συνδέσμου Ελλήνων Βιομηχάνων και Βιοτεχνών και του Συνδέσμου Ανωνύμων Εταιρειών Ελλάδος. Το 1945 μετονομάσθηκε σε Ανωτέρα Σχολή Βιομηχανικών Σπουδών και το 1958 μετονομάσθηκε σε Ανώτατη Βιομηχανική Σχολή Πειραιώς (Α.Β.Σ.Π.) με τετραετή φοίτηση και πτυχίο ισότιμο των άλλων ΑΕΙ. Από το ακαδημαϊκό έτος 1971-1972 οι σπουδές διαχωρίστηκαν από το δεύτερο έτος σε Οικονομικών Επιστημών και Οργάνωσης και Διοίκησης Επιχειρήσεων ενώ το ακαδημαϊκό έτος 1977-1978 λειτούργησε το τμήμα Στατιστικής και Ασφαλιστικής Επιστήμης. Τον Ιούνιο του 1989 μετονομάστηκε σε Πανεπιστήμιο Πειραιώς (ΠΑ.ΠΕΙ.) μαζί με την προσθήκη τριών ακόμη τμημάτων.[1] Σήμερα το Πανεπιστήμιο Πειραιώς έχει δέκα προπτυχιακά τμήματα σπουδών. Επίσης παρέχει πληθώρα μεταπτυχιακών προγραμμάτων εξειδίκευσης. Θεωρείται ως ένα από τα περισσότερο σύγχρονα και αξιόπιστα Πανεπιστημιακά Ιδρύματα της Ελλάδας με αναγνωρισμένους καθηγητές.[εκκρεμεί παραπομπή]
Η είσοδος του Πανεπιστημίου Πειραιώς.
Το Πανεπιστήμιο Πειραιώς περιλαμβάνει 10 ακαδημαϊκά τμήματα που αντιστοιχούν σε 4 σχολές:
Σχολή Οικονομικών, Επιχειρηματικών και Διεθνών Σπουδών
Τμήμα Οργάνωσης και Διοίκησης Επιχειρήσεων
Τμήμα Διεθνών και Ευρωπαϊκών Σπουδών
Σχολή Ναυτιλίας και Βιομηχανίας
Τμήμα Βιομηχανικής Διοίκησης και Τεχνολογίας
Σχολή Χρηματοοικονομικής και Στατιστικής
Τμήμα Χρηματοοικονομικής και Τραπεζικής Διοικητικής
Τμήμα Στατιστικής και Ασφαλιστικής Επιστήμης
Σχολή Τεχνολογιών Πληροφορικής και Επικοινωνιών
Η βιβλιοθήκη του Πανεπιστημίου Πειραιώς[2] αναπτύσσει τρία ψηφιακά αποθετήρια:
Την Ψηφιακή Βιβλιοθήκη που αποτελεί το Ιδρυματικό Αποθετήριο του Πανεπιστημίου Πειραιώς, όπου αποθηκεύονται, ευρετηριάζονται, διατηρούνται και ανακτώνται σε ψηφιακή μορφή οι μεταπτυχιακές εργασίες και διδακτορικές διατριβές των τμημάτων του ιδρύματος. Η συλλογή περιλαμβάνει 4.440 περίπου διδακτορικές και μεταπτυχιακές διατριβές.
Το ψηφιακό αποθετήριο των Κέντρων Ευρωπαϊκής Τεκμηρίωσης της Ελλάδος (ΚΕΤ) με υλικό ευρωπαϊκού ενδιαφέροντος. Πρόκειται για υλικό που παράγεται από επιστημονικούς και πολιτικούς ελληνικούς οργανισμούς που ειδικεύονται στα ευρωπαϊκά και διεθνή θέματα.
Το ψηφιακό αποθετήριο ΣΠΟΥΔΑΙ[3], περιοδικό του Πανεπιστημίου Πειραιώς που εκδίδεται από το 1950 και δημοσιεύει άρθρα στους τομείς των Οικονομικών, Διοίκησης Επιχειρήσεων, Στατιστικής και Επιχειρησιακής έρευνας.
Τα Κέντρα Ευρωπαϊκής Τεκμηρίωσης (ΚΕΤ) δημιουργούνται από την Ευρωπαϊκή Επιτροπή και έχουν στόχο την ενίσχυση του εκπαιδευτικού και ερευνητικού έργου, παρέχοντας πρόσβαση σε πληροφορίες σχετικές με την Ευρωπαϊκή Ένωση. Στον ελληνικό χώρο υπάρχουν 12 ΚΕΤ[4] που λειτουργούν σε ακαδημαϊκά και ερευνητικά ιδρύματα.
Το Κέντρο Ευρωπαϊκής Τεκμηρίωσης του Πανεπιστημίου Πειραιά λειτουργεί στη σημερινή του μορφή από τον Ιανουάριο του 2004 ενώ διαθέτει υλικό από το 1994.
↑ «Ιστορία του Πανεπιστημίου». unipi.gr. Ανακτήθηκε στις 26 Οκτωβρίου 2019.
↑ «ΒΙΒΛΙΟΘΗΚΗ ΠΑΝ. ΠΕΙΡΑΙΩΣ». ΒΙΒΛΙΟΘΗΚΗ ΠΑΝ. ΠΕΙΡΑΙΩΣ. Ανακτήθηκε στις 26 Οκτωβρίου 2019.
↑ Ψηφιακό αποθετήριο περιοδικού «Σπουδαί» Διαθέσιμο στο: http://digilib.lib.unipi.gr/spoudai/ Αρχειοθετήθηκε 2007-09-01 στο Wayback Machine.? Ημερομηνία Πρόσβασης: 09/07/2012
↑ Ελληνικό Δίκτυο Κέντρων Ευρωπαϊκής Τεκμηρίωσης Διαθέσιμο στο: http://www.edc-network.gr/ Αρχειοθετήθηκε 2012-06-15 στο Wayback Machine. Ημερομηνία Πρόσβασης: 12/07/2012